**המסלול האקדמי המכללה למנהל**

**בית הספר למנהל עסקים**

**אופציות ומכשירים פיננסיים מתוחכמים**

בחינת הגמר

סמסטר: 2023א

מועד: ב

תאריך בחינה: 13/3/2023

מרצה: רו״ח שי צבאן, MBA

מתרגלת: גב׳ מורן חלמיש עידן, MA

**הנחיות:**

* בבחינה זו 5 שאלות במשקל זהה של 20 נק׳ לשאלה.
* יש להשיב על כל השאלות במחברת הבחינה בלבד.
* **יש להשיב בתמצית, ולהימנע ממלל מיותר ולא ענייני. כתיבה לא עניינית עלולה להפחית ניקוד.**
* **במידה והנכם חשים שחסרים לכם נתונים, הניחו הנחה מפורשת ברורה לטובת הפתרון בגוף המחברת להתחשבות הבודק.**

**חומר עזר:**

כל חומר עזר כתוב / מודפס מותר בשימוש.

בנוסף מותר בשימוש מחשבון פיננסי ו/או מדעי.

**משך הבחינה:**

3 שעות (180 דקות). תכננו זמנכם בקפידה.

**ב ה צ ל ח ה ! ! !**

**שאלה 1 [רמה 1]**

ראובן מחזיק באופציית Call על מניית חברה X שמחיר המימוש שלה 110 ש״ח.

משה מחזיק במניית חברה X, ששווי השוק שלה היום הוא 100 ש״ח.

בנוסף, מחזיק משה באופציית Call זהה לזו שאותה מחזיק ראובן.

הניחו כי האופציות נרכשו באותו היום, על ידי שני המשקיעים, בעלות (פרמיה) של 30 ש״ח, וכי מועד המימוש / הפקיעה שלהן זהה.

בנוסף הניחו כי המכפיל = 1.

נדרש:

1. (5 נק׳) הציגו בטבלה את הרווח / ההפסד מהאופציה שמחזיק ראובן בטווח מחירי מימוש שבין 80 ל-180 במרווחים של 10 ש״ח.
2. (5 נק׳) הציגו בטבלה את את התזרים במימוש / בפקיעה ממכלול האחזקות של משה (כלומר, שילוב של ההחזקה במניה יחד עם אופציית ה – Call). הבהרה: מדובר בתזרים בפקיעה ולא ברווח / הפסד, ויש להניח שגם המניה המוחזקת תמכר במועד המימוש / הפקיעה של האופציה. עשו זאת בטווח מחירי מימוש שבין 80 ל-180 במרווחים של 10 ש״ח.
3. (10 נק׳) בהינתן שמשה כבר מחזיק במניה, מדוע בנוסף קנה עליה אופציות Call? הציגו באופן ממוקד הסבר מובהק רלוונטי.

**שאלה 2 [רמה 2]**

קוקי קנה אופציית Call על הדולר, כאשר מחיר המימוש שלה 3.3 ש״ח לדולר. בעד האופציה שילם קוקי את עלות האופציה (פרמיה) בסך 800 ש״ח.

1. (7 נק׳) מהו הרווח / ההפסד מהאופציה בטווח מחירי הסגירה שבין 3 ש״ח ל-3.8 ש״ח לדולר במרווחים של 0.1 ש״ח? הציגו בטבלה כנלמד.
2. (7 נק׳) אם המשקיע מעוניין לרכוש אסטרטגיית שוקת על הדולר, האם עליו לקנות אופציית Call / אופציית Put, או אולי לכתוב אופציית Cal או אופציית Put? הסבירו, והתייחסו באופן ספציפי למחיר המימוש (קרי, יש לפרט באיזו אופציה מדובר, האם לרכוש / לכתוב אותה, והאם מחיר המימוש יהיה גבוה או נמוך מ-3.3). המענה לסעיף צריך להיות מילולי בלבד – אין צורך בחישוב.
3. (6 נק׳) הסבירו באופן מילולי ותמציתי האם קיימת אסטרטגיה נוספת שעשויה להתאים למשקיע. מהם יתרונותיה וחסרונותיה ביחס לזו שהוצגה בסעיף ב.

**שאלה 3 [רמה 3]**

טל רכש שתי אופציות Call 1500 על מדד ת״א 35 שעלותה (הפרמיה ששולמה בעדה) 1,400 ש״ח וכן כתב אופציית Call 1510 כאשר התמורה שנתקבלה בכתיבתה הסתכמה ב-600 ש״ח.

נדרש:

1. (7 נק׳) מהו הרווח / ההפסד בטווח מחירי סגירה ששל ערכי מדד שבין 1500 ל-1510 במרווחים של 1?
2. (7 נק׳) מהו ערך המדד שיוביל לרווח / הפסד 0?
3. (6 נק׳) מהו ההפסד המקסימלי מהאסטרטגיה (סעיף מחשבה)?

**שאלה 4 [רמה 4]**

חברה מחזיקה בתיק מניות הכולל בעיקר את מניות מדד ת״א 35. החברה רכשה אופציית Put 1500 ושילמה פרמיה בסך 400 ש״ח, רכשה אופציית Put 1550 ושילמה פרמיה בסך 500 ש״ח, ורכשה אופציית Put 1600 ושילמה פרמיה בסך 550 ש״ח (בסך הכל רכשה 3 אופציות).

נדרש:

1. (10 נק׳) הציגו בתרשים רווח / הפסד מהאסטרטגיה, כולל נקודות חיתוך עם הצירים.
2. (10 נק׳) הסבירו את ציפיות המשקיע הבוחר באסטרטגיה, והציעו אסטרטגיה חליפית דומה (נוספת) למשקיע בעל ציפיות אלו (הסבירו את האסטרטגיה ורכיביה באופן מילולי). במידה ולא קיימת אסטרטגיה מקבילה, הקפידו לציין מדוע ופרטו שיקוליכם.

**שאלה 5 [רמה 5]**

יש להשיב על שני הסעיפים:

1. (10 נק׳) לרכישת נגזרים יש שתי מטרות פוטנציאליות: גידור (הגנה) וספקולציה. הסבירו את ההבדל בין המטרות הללו, תוך התייחסות למערך הסיכונים הנובע מכל סוג של פעולה / תמריץ להשקעה בנגזרים (אופציות).
2. (10 נק׳) סעיף מחשבה: כיצד עליית הריבית עשויה להשפיע על שוק המניות ובהתאם, על מחירי האופציות השונות על מניות? נמקו.

**ב ה צ ל ח ה ! ! !**